ଆଟେଜୋଲିଜୁମାବ, ଏକ ବେପାର ନାମ ଟେସେଣ୍ଟ୍ରିକ, ହେଉଛି ଏକ ଔଷଧ ଯାହା ୟୁରୋଥେଲିଆଲ କର୍କଟ, ଅଣ-ଛୋଟ କୋଷ ଫୁସଫୁସ କର୍କଟ  , ଛୋଟ କୋଷ ଫୁସଫୁସ କର୍କଟ  , ହେପାଟୋସେଲୁଲାର କର୍କଟ  , ଟ୍ରିପଲ-ନେଗେଟିଭ ସ୍ତନ କର୍କଟ ଏବଂ ମେଲାନୋମା ରୋଗମାନଙ୍କ ଚିକିତ୍ସା ପାଇଁ ବ୍ୟବହୃତ ହୁଏ । ନିର୍ଦ୍ଦିଷ୍ଟ ମ୍ୟୁଟେସନ ବା ପରିବର୍ତ୍ତନଗୁଡ଼ିକ ଉପସ୍ଥିତ ହେଲେ ଏହା ବ୍ୟବହାର ହୋଇଥାଏ । ଏହା ଏକ ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଥକ୍କାପଣ, ଭୋକ କମିବା, ଅଇ, କାଶ, ନିଶ୍ୱାସ ନେବାରେ ଅସୁବିଧା, ତରଳ ଝାଡ଼ା, ରାସ, ଜ୍ୱର, ମାଂସପେଶୀ ଯନ୍ତ୍ରଣା, ଦୁର୍ବଳତା, ଗଲୁ ଏବଂ ମୂତ୍ରନଳୀ ସଂକ୍ରମଣ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ନିମୋନାଇଟିସ୍, କୋଲାଇଟିସ୍ ଏବଂ ହେପାଟାଇଟିସ୍ ଭଳି ଇମ୍ୟୁନିଟି ରୋଗ ହୋଇପାରେ। ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ପ୍ରୋଗ୍ରାମ ହୋଇଥିବା କୋଷ ମୃତ୍ୟୁ-ଲିଗ୧ଣ୍ଡ 1  ( - 1)କୁ ଅବରୋଧ  । ଏହା ପ୍ରତିରକ୍ଷା ପ୍ରଣାଳୀକୁ କର୍କଟ କୋଷ ଉପରେ ଆକ୍ରମଣ କରିବାକୁ ଅନୁମତି ଦେଇଥାଏ। ୨୦୧୬ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୭ରେ ୟୁରୋପରେ ଡାକ୍ତରୀ ବ୍ୟବହାର ନିମନ୍ତେ ଆଟେଜୋଲିଜୁମାବ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ମସିହାରେଏହାର ୧.୨ ଗ୍ରାମର ମୂଲ୍ୟ ୩,୮୦୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହାର ମୂଲ୍ୟ ପ୍ରାଯ ୧୦,୩୦୦ଡଲାର ।